text: স্ট্যামফোর্ড ইউনিভার্সিটি বাংলাদেশ (ইংরেজি: Stamford University Bangladesh) বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। এটি ২০০২ সালে বাংলাদেশ সরকার থেকে বিশ্ববিদ্যালয়ের সনদ পেয়ে স্ট্যামফোর্ড ইউনিভার্সিটি বাংলাদেশ নামে কার্যক্রম শুরু করে। বিশ্ববিদ্যালয়টির দুইটি ক্যাম্পাস আছে, একটি সিদ্ধেশ্বরী এবং অপরটি ধানমন্ডিতে অবস্থিত। ঢাকার মুগদার গ্রিন মডেল টাউনে বিশ্ববিদ্যালয়টির স্থায়ী ক্যাম্পাস নির্মাণের প্রক্রিয়া চলছে  ।
  
  ইতিহাস 
  ১৯৯৫ সালে বিশিষ্ট শিক্ষানুরাগী প্রয়াত ড. এম. এ হান্নান ফিরোজের হাত ধরে প্রতিষ্ঠানটির কলেজ শাখা স্ট্যামফোর্ড কলেজ যাত্রা শুরু করে। পরবর্তীতে ২০০২ সালে বাংলাদেশ সরকার কর্তৃক বিশ্ববিদ্যালয়ের সনদ লাভ করার মাধ্যমে, আন্তর্জাতিক মানের শিক্ষা প্রদানের মূলমন্ত্র নিয়ে স্ট্যামফোর্ড ইউনিভার্সিটি বাংলাদেশ নামে তাদের শিক্ষা কার্যক্রম শুরু করে। প্রতিষ্ঠানটিতে স্নাতক ডিগ্রী প্রদান করার পাশাপাশি স্নাতকোত্তর ডিগ্রীও প্রদান করা হয়। প্রতিষ্ঠানটিতে ত্রৈমাসিক ভিত্তিতে শিক্ষাক্রম পরিচালনা করা হয়, তবে ফার্মাসি অনুষদে সেমিস্টার পদ্ধতি অবলম্বন করা হয়।
  
  অনুষদ সমূহ 
  স্টামফোর্ড বিশ্ববিদ্যালয়ে পাঁচটি অনুষদ আছে, যেগুলো হলো- ব্যবসায় শিক্ষা অনুষদ, বিজ্ঞান অনুষদ, কলা ও সামাজিক বিজ্ঞান অনুষদ, আইন অনুষদ এবং প্রকৌশল অনুষদ। বর্তমানে ১৪টি বিভাগে ৩২টি স্নাতক ও স্নাতকোত্তর ডিগ্রী প্রদানকারী প্রোগ্রাম রয়েছে। বিভাগসমূহ হচ্ছেঃ 
   ব্যবসায় প্রশাসন বিভাগ
   ফার্মেসি বিভাগ 
   পরিবেশ বিজ্ঞান বিভাগ
   অনুজীব বিজ্ঞান বিভাগ
   ইংরেজি বিভাগ
   চলচ্চিত্র ও গণমাধ্যম অধ্যয়ন বিভাগ
   সাংবাদিকতা ও গণমাধ্যম অধ্যয়ন বিভাগ
   অর্থনীতি বিভাগ
   লোকপ্রশাসন বিভাগ
   আইন বিভাগ
   কম্পিউটার বিজ্ঞান বিভাগ
   সিভিল ইঞ্জিনিয়ারিং বিভাগ
   তড়িৎ প্রকৌশল বিভাগ
   স্থাপত্য বিভাগ
  
  চিত্রশালা
  
  তথ্যসূত্র
  
  বহিঃসংযোগ 
  স্ট্যামফোর্ড ইউনিভার্সিটি বাংলাদেশ এর প্রাতিষ্ঠানিক ওয়েবসাইট
  
  আরও দেখুন 
  
  বিষয়শ্রেণী:বাংলাদেশের বেসরকারি বিশ্ববিদ্যালয়
  বিষয়শ্রেণী:২০০২-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:ঢাকা জেলার শিক্ষা প্রতিষ্ঠান
  বিষয়শ্রেণী:বাংলাদেশের স্থাপত্য বিশ্ববিদ্যালয়
  বিষয়শ্রেণী:ঢাকার বিশ্ববিদ্যালয় ও মহাবিদ্যালয়
title: স্ট্যামফোর্ড বিশ্ববিদ্যালয় বাংলাদেশ